
      OBRAZLOŽENJE UZ POLUGODIŠNJE IZVJEŠĆE O IZVRŠENJU PRORAČUNA 

OPĆINE KOTORIBA U 2026. GODINI










[bookmark: _GoBack]        Na temelju članka 76. stavak 3. i članak 81. stavak 3. Zakona o proračunu (N/N 144/21) donesen je Pravilnik o polugodišnjem i godišnjem Izvještaju o izvršenju proračuna i financijskog plana ( N/N 85/2023), stoga polugodišnji izvještaj za 2026. godinu mora sadržavati:   
            
1. Opći dio proračuna
· Sažetak Računa prihoda i rashoda i Računa financiranja
· Račun prihoda i rashoda prema ekonomskoj organizaciji
· Račun prihoda i rashoda prema izvorima financiranja
· Račun prihoda i rashoda prema funkcijskoj klasifikaciji
· Račun prihoda i rashoda prema ekonomskoj klasifikaciji
· Račun prihoda i rashoda prema izvorima financiranja
2. Posebni dio proračuna – na razini odjeljka ekonomske klasifikacije (4. razina) koji sadrži.
· Izvršenje po organizacijskoj klasifikaciji
· Izvršenje po programskoj klasifikaciji
3. Izvještaj o zaduživanju
4. Izvještaj o korištenju proračunske zalihe
5. Izvještaj o danim jamstvima i izdacima po jamstvima
6. Obrazloženje ostvarenja prihoda i primitaka, te realizacije rashoda i izdataka uz izvještaj o programskoj klasifikaciji.

Sukladno zakonskoj regulativi, podaci o općem dijelu proračuna sadrže zbirni pregled prihoda i rashoda Općine Kotoriba i njenih proračunskih korisnika Dječji vrtić Kotoriba i Knjižnica i čitaonica Kotoriba. Eliminiraju se transakcije i poslovni događaji koji nastaju između Općine i proračunskih korisnika radi izbjegavanja dvostrukog prikazivanja podataka o potraživanjima i obvezama, prihodima i rashodima, primicima i izdacima.
Prema Odluci o izvršavanju proračuna Općine Kotoriba za 2026. godinu koju je donijelo Općinsko vijeće proračunski korisnici sredstva troše u skladu sa svojim potrebama i planovima, a tromjesečno izvještavaju Općinu o ostvarenim prihodima i primicima te o utrošku istih. Temeljem dostavljenih izvještaja, ostvarenje i utrošak vlastitih i namjenskih prihoda proračunskih korisnika evidentiraju se u proračunu.

I. OPĆI DIO PRORAČUNA

Sažetak općeg dijela
Iz sažetka Računa prihoda i rashoda (konsolidirano izvršenje) vidljivo je da su u izvještajnom razdoblju ostvareni prihodi i primici (6+7) u iznosu od 1.441.925,88 eura i realizirani rashodi i izdaci (3+4) u visini od 2.247.485,71 eura iz čega proizlazi negativan rezultat u izvještajnom razdoblju u iznosu od 805.559,83 eura.   
U sažetku Računa financiranja vidljivi su izdaci (5) od 39.816,84 eura koji se odnose na otplatu glavnice po dugoročnom kreditu prema Zagrebačkoj banci d.d. za zgradu općinske uprave i prihod (8) od kredita putem HBOR-a za rekonstrukciju zgrade stare škole u kulturni centara u iznosu od 900.000,00 eura te se taj sažetak odnosi samo na proračun Općine Kotoriba i rezultat je pozitivan u iznosu od 860.183,16 eura. 
Ukupni prihodi i primici (6+7+8) od 2.341.925,88 eura sa prenesenim viškom iz prethodnih godina od 563.169,06 eura (sa korekcijom zaprimljenih računa za poklon bonove umirovljenicima koji nisu iskorišteni iz 2025.godine) rezultira sveukupnim prihodom 2.905.094,94 eura dok je ukupni rashod (3+4+5) 2.287.302,55 euro. Stoga polugodišnje izvršenje proračuna na dan 30.06.2026. godine rezultira viškom poslovanja od 617.792,39 eura, a obuhvaća pozitivan rezultat Knjižnice i čitaonice Kotoriba od 2.499,12 eura, pozitivan rezultat Dječjeg vrtića Kotoriba od 1.497,85 eura te pozitivan rezultata Općine Kotoriba od 613.795,42 eura.
Račun prihoda i rashoda i račun financiranja
Ukupni prihodi i rashodi izvještajnog razdoblja navedeni su prema ekonomskoj klasifikaciji, izvorima financiranja, funkcijskoj klasifikaciji.
Podaci su zbirni te obuhvaćaju prihode i rashode Općine i proračunskih korisnika. Rashodi i izdaci detaljnije su (po glavama, programima i aktivnostima  te po korisnicima) prikazani u Posebnom dijelu proračuna (do 4. razine računskog plana) i obrazloženi u okviru točke 6. Sukladno Pravilniku uz svaku glavu proračuna iskazuju se i izvori financiranja za rashode navedene u toj glavi.

II. POSEBNI DIO PRORAČUNA
U posebnom dijelu proračuna rashodi i izdaci prikazuju se detaljnije sukladno Pravilniku :
· Izvještaj po organizacijskoj klasifikaciji (rashodi i izdaci prikazani su po razdjelima i glavama unutar razdjela)
· Izvještaj po programskoj klasifikaciji (rashodi i izdaci prikazani unutar razdjela i glava proračuna po programima, aktivnostima i računima računskog plana do propisane četvrte razine).

III. IZVJEŠTAJ O ZADUŽIVANJU 
Podaci o postojećem dugoročnom kreditu (datum realizacije kredita, razdoblje otplate, otplata glavnice  i stanje na dan 30.06.2026. godine) vidljivi su u tablici:

Tablica br.1
	
Banka
	
Iznos kredita  EUR

	
Kredit realiziran
	Otplata
glavnice do
	Otplata
glavnice
01.01.-30.06.2025.
	Stanje
glavnice 30.06.2025.

	Zagrebačka banka, Zagreb
	  796.336,85 eura
	  2020. godina
	 2031. godine
	39.816,84 eura
	437.985,29 eura

	
Hrvatska banka za obnovu i razvitak
	
  900.000,00 eura
	  
  2026. godina
	 
 2033. godina
	
0,00 eura
	
900.000,00 eura

	Ukupno zaduženje po
kreditima
	
1.696.336,85 eura
	
	
	
39.816,84 eura
	
1.337.985,29 eura



Tablica br.2 Zaba kredit - glavnica
	GODINA
	 ZADUŽENJE 
	OTPLATA 31.12.
	STANJE GLAVNICE 31.12.
	 OTPLATA 30.06. 
	 STANJE GLAVNICE  30.06. 

	 
	
	
	
	
	

	2020
	               796.336,85 € 
	 
	 
	 
	 

	2021
	 
	 
	 
	 
	 

	2022
	               796.336,85 € 
	             79.633,69 € 
	                              716.703,16 € 
	 
	 

	2023
	               716.703,17 € 
	             79.633,68 € 
	                              637.069,49 € 
	 
	 

	2024
	               637.069,49 € 
	             79.633,68 € 
	                              557.435,81 € 
	              39.816,84 € 
	                              597.252,65 € 

	2025
	               557.435,81 € 
	             79.633,68 € 
	                              477.802,13 € 
	              39.816,84 € 
	                              517.618,97 € 

	2026
	               477.802,13 € 
	 
	 
	              39.816,84 € 
	                              437.985,29 € 




Iznosi otplate glavnica kredita navedeni u ovoj tablici odgovaraju evidentiranim izdacima skupine 5443.

Glavnica dugoročnog kredita Općine Kotoriba plaća se u mjesečnim ratama te je na dan 30.06.2026. preostalo glavnice u iznosu od 437.985,29 eura dok je kamata fiksna i iznosi 1,95 % i plaća se tromjesečno, a u prvoj polovici 2026. godini plaćeno je 4.616,39 eura dok je preostali iznos kamate 25.285,50 eura.

Tablica br.3 Zaba kredit- kamata
	GODINA
	ZADUŽENJE KAMATE DUGOROČNOG KREDITA
	OTPLATA KAMATE 31.12.

	2020
	                                          93.990,97 € 
	 

	2021
	 
	                  13.099,49 € 

	2022
	 
	                  15.043,92 € 

	2023
	 
	                  13.534,43 € 

	2024
	 
	                  11.985,59 € 

	2025
	 
	                  10.425,65 € 

	2026
	 
	                    4.616,39 € 

	   
	                                          25.285,50 € 
	                  68.705,47 € 










Na dan 30.06.2026.

U 2026. godini odobren je dugoročni kredit Hrvatske banke za obnovu i razvitak potreban za financiranje projekta Rekonstrukcija zgrade stare škole u kulturni centar-projekt „Novo ruho“ „Stare škole“ u iznosu od 900.000,00 eura. Kredit je ugovoren na 7 godina u ratama koje se plaćaju mjesečno u iznosu od 10.714,29 eura svakog zadnjeg u mjesecu počevši 31.08.2026.godine. Redovnom fiksnom kamatnom stopom je 2,98% koja se umanjuje za subvenciju Ministarstva financija od 1,10 p.p. fiksno pri čemu je kamata na kredit 1,88 % te se kamata isto plaća svakog zadnjeg dana u mjesecu. Na odobreni iznos kredita subvencija na kamatu iznosi 35.068,76 eura pri čemu je kamata na kredit 62.670,75 eura ( redovna kamata 59.935,74 eura, interkalarna kamata 2.735,01 euro). 
Općina je na svoj transakcijski račun 03.06.2026. zaprimila iznos kredita od 900.000,00 eura, prva rata kreće na naplatu 31.08.2026 sa redovnom kamatom dok će se interkalarna  kamata naplatiti do 31.07.2026. za korištenje novca iz kredita od 03.06.-31.07.2026. 

Tablica br. 3/1 HBOR kamata
	GODINA
	ZADUŽENJE KAMATE DUGOROČNOG KREDITA
	OTPLATA KAMATE 30.06./31.12.

	2026
	                                          62.670,75 € 
	                 ----




IV. IZVJEŠTAJ O KORIŠTENJU PRORAČUNSKE ZALIHE
Tijekom izvještajnog razdoblja Općina nije koristila proračunsku zalihu.

V. IZVJEŠTAJ O DANIM JAMSTVIMA
U proračunskoj  2026. godini Općina Kotoriba nije davala jamstva.

VI. OBRAZLOŽENJE OSTVARENJA PRIHODA I PRIMITAKA, REALIZACIJA RASHODA I IZDATAKA
Obrazlažu se prihodi navedeni u Općem dijelu proračuna i rashodi i izdaci navedeni u Izvještaju po programskoj klasifikaciji u Posebnom dijelu proračuna; podaci o potraživanjima i obvezama sastavni su dio financijskih izvještaja Općine i proračunskih korisnika.


                                                                         PRIHODI I PRIMICI

Ukupni prihodi polugodišnjeg izvršenja proračuna za 2026. godinu (skupina 6 i 7) ostvareni u izvještajnom razdoblju su vlastiti i namjenski prihodi proračunskih korisnika u iznosu od 1.441.925,88 eura što je 35,89% od planiranih sredstava i 38,61 % u odnosu na isto razdoblje prethodne godine.  

Prihodi od poreza i prireza na dohodak skupina 611 koji je ostvaren od nesamostalnog rada (plaće, naknade i ostali oblici drugog dohotka), od dohotka od kapitala i od drugih oblika dohotka ostvareni su u iznosu od 756.178,41 eura što je veće za 29,52% u odnosu na ostvarenje prethodne godine, a ostvareno je 50,88% od godišnjeg plana za 2026. godinu. Važno je istaknuti posebnu kategoriju poreza na dohodak – porez po poreznim prijavama građana, koji (temeljem uplata razlika i izvršenih povrata) značajno utječu na ukupno ostvarene prihode po tom osnovu. U postupku povrata građanima, Država iznos sredstava koji nedostaju na računu lokalne jedinice na području koje se radi povrat isplaćuje na svoj teret, a onda postepeno „skida“ od raspoloživih prihoda lokalne jedinice. Namirenje je započelo u svibnju te se očekuje manji prihod od poreza do kraja kolovoza. Povrat poreza izvršen je u iznosu od 250.767,94 eura tj. 18,26% više u odnosu na promatrano razdoblje 2025. godine. Općina Kotoriba je u 2023. godini zatražila od Državne riznice Ministarstva financija da se dinamika povrata iz 25% promijeni u 100% te je isti prihvaćen pri čemu je o tome obaviještena i županija s kojom jedinica dijeli račun. Znatan utjecaj na iznos povrata građanima imaju i mjere temeljem kojim mladi do navršene 30. godine starosti imaju povrat dijela ili ukupno uplaćeni porez na dohodak.
Prihodi od poreza na imovinu skupina 613 su porezi ostvareni od prometa nekretnina. Pripadaju jedinici lokalne samouprave na području koje se nekretnina nalazi i od 01.01.2019. godine se plaća po stopi od 3%. Prihod u ovom izvještajnom razdoblju veći je za 13,67% u odnosu na prošlogodišnje razdoblje, a u odnosu na plan ostvareni prihod je 24,58%. Kroz poreznu reformu koja je stupila na snagu 1. siječnja 2025. godine uveden je poreza na nekretnine koje nisu korištene za stalno stanovanje ili dugoročni najam. Ovaj porez zamijenit će postojeći porez na kuće za odmor, a stopa se kreće između 0,6 i 8 eura po četvornom metru, ovisno o lokalnim odlukama a Općina Kotoriba nije donijela odluku o visini iznosa oporezivanja stoga se naplaćuje porez u najnižem propisanom iznosu. Do 30.06.2026. naplaćen je iznos od 807,52 eura.
Prihodi iz inozemstva i subjekata unutar općeg proračuna veći su za 75,01% dok je izvršenje u odnosu na plan 23,92% a obuhvaća:
pomoći proračunu iz drugih proračuna skupina 633 a odnosi se na kapitalnu pomoć koju je ostvarila Knjižnice i čitaonice od Ministarstva kulture za nabavu knjiga i knjižne građe u iznosu od 9.700,00 eura, kapitalne pomoći koje je ostvarila Općina od Ministarstva sporta i turizma kroz projekat sufinanciranja izgradnje i rekonstrukcije sportskih građevina u iznosu od 42.195,45 eura te kapitalne pomoći Ministarstva regionalnog razvoja i EU fondova kao bespovratna sredstva za pripremu projektno-tehničke dokumentacije za projekt biciklističke infrastrukture.
Pomoći izravnanja za decentralizirane funkcije i fiskalnog izravnanja skupina 635 isplaćuju se mjesečno u iznosu od 30.889,07 eura što je više u odnosu na 2025. godinu za 1.774,18 eura mjesečno( u 2024. godini  27.519,24 eura mjesečno, u 2025. godini 29.114,89 eura) te je prihod u ovom izvještajnom razdoblju 185.331,42 eura tj. 49,96 % u odnosu na plan.
Općina na svoj transakcijski račun prima Pomoć fiskalne održivosti dječjeg vrtića u mjesečnim iznosima te je u prva tri mjeseca 2026. godine mjesečna uplata bila 7.498,00 eura dok je od travnja počela isplata u većem iznosu koja iznosi 8.546,00 eura ( u 2024. godini 7.825,00 eura mjesečno, u 2025. godini 7.498,00 eura) pa se dobivena sredstva prosljeđuje proračunskom korisniku Dječjem vrtiću Kotoriba kroz sufinanciranje ekonomske cijene smještaja u dječjem vrtiću, a u ovom polugodišnjem izvještajnom razdoblju prihodovano je 39.586,00 eura.
Sredstva fiskalnog izravnanja, sukladno odredbama Zakona, osiguravaju se u državnom proračunu, a udio sredstava fiskalnog izravnanja u punom iznosu za pojedinu općinu, grad i županiju utvrđuje ministar financija odlukom za svaku proračunsku godinu. Odluka o udjelu sredstava fiskalnog izravnanja s iznosom za 2026. godinu objavljena je u „Narodnim novinama“ br.156/2025. Za potrebe izračuna i raspodjele sredstava fiskalnog izravnanja važna su dva parametra: Kapacitet ostvarenih poreznih prihoda i Referentna vrijednost kapaciteta ostvarenih poreznih prihoda te Zakon posebno definira Kapacitet ostvarenih poreznih prihoda za općine i gradove, a posebno za županije. 
Prihodi skupine 636 je tekuća pomoć Ministarstva znanosti i obrazovanja za sufinanciranje programa predškole i prihod je Dječjeg vrtića Kotoriba koji do kraja ovog izvještajnog nije ostvaren.
Prihod skupine 638 je kapitalna pomoć iz državnog proračuna temeljem prijenosa EU sredstava a odnosi se na prihod od Agencije za plaćanje u poljoprivredi za projekt uređenja Šudergrabe putem LAG-a u iznosu od 48.000,00 eura, te iznos od 88.436,77 eura prihodovan po trećem ZNS-u za projekt Rekonstrukcije zgrade stare škole u Kotoribi u kulturni centar – projekt „Novo ruho“ „Stare škole“.
Prihodi skupine 64 obuhvaćaju prihode Općine od zakupa poljoprivrednog zemljišta u vlasništvu Države u iznosu od 80.078,73 eura, poslovnih prostora u vlasništvu Općine u iznosu od 27.522,56 eura, zakup tržnice u iznosu od 2.479,00 eura, spomeničke rente, naknade za prava služnosti na javnim površinama u iznosu od 13.324,30 eura od INE, Hrvatskog telekoma i tvrtke OIE KOTORIBA d.o.o..
Prihodi od upravnih i administrativnih pristojbi 651 su prihodi od naknade za održavanje groblja, naknade za dodjelu grobnih mjesta, troškova ukopa i korištenja mrtvačnice, naknade kod izgradnje nadgrobnog spomenika ili grobnice te je ukupni prihod u polugodišnjem izvještajnom razdoblju 4.050,57 eura tj. 14.47 % od plana, a u odnosu na prošlogodišnje promatrano razdoblje prihod je veći za 38,68%. 
Prihodi po posebnim propisima 652 većim dijelom se odnose na prihode proračunskih korisnika od financiranja roditelja za boravak djece u Dječjem vrtiću Kotoriba u iznosu od 33.391,80 eura i prikupljena članarina Knjižnice i čitaonice Kotoriba u iznosu od 225,00 eura, dok su ostalo prihodi doprinosa za šume u iznosu od 17,55 eura i povrat neutrošenih sredstava od dvije udruge iz prethodne 2025. godine u iznosu od 2.880,16 eura.
Prihod od Komunalnog doprinosa i naknade 653 u odnosu na prošlogodišnje izvještajno razdoblje je u skoro jednakom izvršenju tj. 2,33% više dok u odnosu na ovogodišnji plan ostvarenje je 46,20 %, od toga za komunalni doprinos prihodovano je 4.280,31 euro a za komunalnu naknadu 46.817,54 eura.
Prihod skupine 66 ostvarena je u iznosu od 11.831,94 eura što se ponajviše odnosi na Prihodi od pruženih usluga (6615) za fakturirane troškove komunalne usluge zakupcima poslovnih prostora u vlasništvu Općine prema Ugovoru o zakupu, prihod od provizije Hrvatskih voda koje Općina obračunava Hrvatskim vodama za pruženu uslugu obračuna i naplate naknade za uređenje voda u iznosu od 10.863,56 eura. U ovu skupinu prihoda spada donacija za „Kotoripski vjesnik“ te je prihodovano 350,00 eura i prihod proračunskih korisnika tj. Dječjeg vrtića za primljene tekuće i kapitalne donacije trgovačkih društava za didaktiku u iznosu od 102,00 eura i neprofitnih organizacija u iznosu od 516,38 eura. 
Prihodi skupine 68 ostvaruju: Općina od prihoda naknade za trošak pokrenutih ovrha i prihodovano je 185,78 eura te proračunski korisnici tj. u ovom izvještajnom razdoblju Dječji vrtić Kotoriba ostvario je prihod u iznosu 606,00 eura od ustupanja prostora za učenje stranih jezika, prihod od roditelja za osiguranje djece i prikupljanje sredstava za održavanje predstava za djecu. 
Prihod od prodaje nefinancijske imovine (skupina 7) ostvaren je u iznosu od 1.464,62 eura a odnosi se na prihod od prodaje k.č.193 temeljem kupoprodajnog ugovora i Javnog natječaja za prodaju nekretnine u iznosu od 1.130,00 eura i prihod od prodaje građevinskih objekta tj. postotka od prodaje društvenih stanova koji Općina ostvaruje sukladno Zakonu o prodaji stanova na kojima postoji stanarsko pravo prema Članku 27. dužna postupiti i od dobivenog prihoda od PBZ za Grad Čakovec-Općine na svoj transakcijski račun 55 % prosljeđuje u državni proračun na posebni račun, a zadržava 45 % tj. prihodovano je 334,62 eura. 
                                                            RASHODI I IZDACI  (Izvještaj po programskoj klasifikaciji)

U polugodišnjem izvještaju o izvršenju proračuna za 2026. godinu vidljivi su realizirani rashodi proračunskih korisnika. 
Namjenu primljenih sredstava iz proračuna Općine Kotoriba proračunski korisnici određuju sami u svojim Financijskim planovima. Ostale rashode svog poslovanja proračunski korisnici pokrivaju iz svojih vlastitih i ostalih prihoda.
Sukladno zakonskoj regulativi, svi rashodi koji su navedeni u Posebnom dijelu proračuna detaljno, u Općem se dijelu prikazuju kumulativno (zbrojeni po istovrsnim kontima računskog plana). 
Svi rashodi i izdaci izvještajnog razdoblja detaljno su vidljivi u posebnom dijelu proračuna i to u izvještaju po programskoj klasifikaciji, gdje se oni prikazuju unutar razdjela i glava po programima i aktivnostima i za koje se u nastavku daje tekstualno obrazloženje izvršenja.
U posebnom dijelu se, za razliku od općeg dijela proračuna, ne prikazuju usporedni podaci izvještajnog razdoblja prethodne godine.

RAZDJEL 001 OPĆINSKO VIJEĆE
GLAVA 001 OPĆINSKO VIJEĆE
U okviru ove glave proračuna rashodi se planiraju i izvršavaju kroz program Predstavničko i izvršno tijelo, ukupna realizacija na razini glave je 29,11 % tj. u iznosu od 44.182,04 eura. 

PROGRAM 1001 PREDSTAVNIČKO I IZVRŠNO TIJELO
 A100101- SREDSTVA ZA RAD OPĆINSKOG VIJEĆA - su rashodi za isplaćene naknade predstavničkim i izvršnim tijelima, povjerenstvima za rad te reprezentacija Općinskog vijeća za nabavu vode koja se konzumira kod održavanja sastanaka i sjednica. U odnosu na plan polugodišnje izvršenje rashoda je 23,43 % tj. rashod je 4.217,82 eura.
 A100102 POTPORA RADU POLITIČKIH STRANAKA- planirana su sredstva za rad političkih stranaka te u ovom izvještajnom razdoblju isplaćen je polugodišnji dio za 2026. godinu: 

Tablica br.4
	STRANKA
	OPIS
	IZNOS

	HSS
	POLUGODIŠNJA DOTACIJA U 2026. GODINU
	           66,36 € 

	HDZ
	POLUGODIŠNJA DOTACIJA U 2026. GODINU
	132,72 € 

	SDP
	POLUGODIŠNJA DOTACIJA U 2026. GODINU
	        199,08 € 

	HSLS
	POLUGODIŠNJA DOTACIJA U 2026. GODINU
	         491,06 € 

	
	
	        889,22 € 



 A100104-RAD UREDA NAČELNIKA - u ovoj aktivnosti evidentiraju se sredstva za isplatu plaće, naknade, službenih putovanja i reprezentacije  Općinskog načelnika. Na službena putovanja utrošeno je 1.409,00 eura tj. 28,18 % od plana što se odnosi na brojne sastanke te su putni nalozi potkrijepljeni popratnom dokumentacijom i pozivnicama. Za reprezentaciju utrošeno je 677,54 eura tj. 11,29 % u odnosu na plan za 2026. godinu, što se odnosi na radne sastanke, obilježavanje 166 godina pruge, poklone za nagrađivane učenike OŠ Kotoriba, okrjepa prilikom posjeta i predstavljanje nematerijalnog kulturnog dobra u muzeju u Čakovcu. 
 A100105-PROTOKOL I INFORMIRANJE- polugodišnje izvršenje je 30,01 % tj. utrošeno je 9,512,95 eura od toga na održavanje web stranica Općine (koriste se usluge tvrtke Nordia grupe d.o.o.) u iznosu od 1.500,00 eura, usluge promidžbe i informiranja u iznosu od 3.376,28 eura, tiskarske usluge izrade „Kotoripskog vjesnika“, tiska Glavne knjige, tisak uplatnica i rješenja za komunalnu naknadu u iznosu od 3.487,04 eura. Intelektualne i osobne usluge odnose se na Ugovori o djelu za „Kotoripski vjesnik“ za uređivanje i raznošenje istog mještanima Kotoribe na što je utrošeno 1.149,63 eura.

Priložen je popis sklopljenih ugovora za korištenje usluga medija u 2026. godinu do 30.06.2026. te tablica sa utrošenim sredstvima za usluge promidžbe i informiranja do 30.06.2026.  
Tablica br.5	                                     Tablica br.6
	
	SKLOPLJENI UGOVORI U 2026. GODINI DO 30.06.2026.
	IZNOSI
	
	USLUGE PROMIDŽBE I INFORMIRANJA
	IZNOS 

	1.
	List Međimurje d.o.o.
	3.250,00 €
	
	List Međimurje d.o.o.
	1.625,00 €

	3.
	Regionalni tjednik d.o.o.
	1.252,50 €
	
	Regionalni tjednik d.o.o.
	626,28 €

	4.
	TR media d.o.o.( međimurski.hr)
	2.250,00 €
	
	TR media d.o.o.( međimurski.hr)
	1.125,00 €

	5.
	IN Promocije d.o.o.
	         2.500,00 € 
	
	IN Promocije d.o.o.
	0,00 € 

	
	
	9.252,50 €
	
	
	3.376,28 €



 A100107-POTPORA ZA RAD VIJEĆA ROMSKE NACIONALNE MANJINE-u ovoj aktivnosti planirana su sredstva za rad Vijeća romske nacionalne 
manjine, što u ovom razdoblju nije realizirano.

RAZDJEL 002 OPĆINSKA UPRAVA – IZVRŠNA TIJELA OPĆINA
GLAVA 002  OPĆINSKA UPRAVA-IZVRŠNA TIJELA OPĆINA
PROGRAM 1002-UPRAVNA ADMINISTRACIJA
Rashodi funkcioniranja JUO realizirani su u okviru tekućeg plana za izvještajnu godinu, a odnose se na rashode za zaposlene, materijalne i financijske rashode funkcioniranja JUO, rashode za nabavu nove uredske opreme i računalnih programa.
 A100201-ADMINISTRATIVNO I POMOĆNO OSOBLJE-rashodi funkcioniranja Jedinstvenog upravnog odjela realizirani su 46,12 % u odnosnu na izvorni plan za 2026. godinu, a odnose se na rashode za zaposlene Jedinstvenog upravnog odjela Općine te je za plaće utrošeno 96.001,89 eura, zaključno sa 30.06.2025. zaposleno je 6 djelatnika od toga 2 komunalna djelatnika i 4 djelatnice JUO. Rashodi za zaposlene su 4.374,06 eura što obuhvaća isplate troškove prehrane, regres, Uskrsnica-dar u naravi. Troškovi za službena putovanja u iznosu 368,20 eura zbog pohađanja seminara. Troškovi reprezentacije odnose se za najam aparata za vodu, pitku vodu i kavu za sastanke i goste.
 A100202-REDOVNA DJELATNOST-u ovoj aktivnosti evidentirani su troškovi redovnog poslovanja općine. Realizacija je 26,77% od izvornog plana za 2026. godinu odnosno 18.282,61 eura. Rashodi za materijal i energiju odnose se na nabavu uredskog materijala, te materijala i sredstva za čišćenje i održavanje općinskih prostorija. Nabavljao se sitni inventar u iznosu od 3.396,12 eura i to: info ploča kod „šudergrabe“ prilikom provedbe projekta, nabavljene su tri nove zastave koje su postavljene ispred poslovne zgrade općine, te male zastavice koje se postavljaju na rasvjetne stupove po mjestu, 6 komada prometnih ogledala. Komunalnim radnicima nabavljena je radna i zaštitna odjeća i obuća u iznosu od 968,00eura. Usluge promidžbe i informiranja u ovo odnosi se na natječaji i oglasi za objavu akata u Službenom glasniku, objavu oglasa za prodaju nekretnina, oglašavanje strateške procjene, oglašavanje prijedloga prostornog plana u ukupnom iznosu od 1.203,15 eura. Ostale intelektualne usluge odnosi se na ispitivanje radne okoline prema Zakonu o zaštiti na radu koju je provodio Zavod za kontrolu kvalitete i conzulting d.o.o. u iznosu od 1.500,00 eura.
Tiskarske usluge u ovom programu redovne djelatnosti odnosi se na tisak i uvez glavne knjige iz prethodne 2025. godine što je propisano Pravilnikom o proračunskom računovodstvu i Računskom planu te je trošak 100,25 eura.
Ostali nespomenuti rashodi poslovanja su javnobilježničke pristojbe u iznosu od 254,61 eura i ostali rashodi u iznosu od 2.505,66 eura koji nisu drugdje spomenuti a odnosi se registracija i troškovi tehničkog pregleda traktora i traktorske prikolice, naknade za izdavanje lokacijskih dozvola za k.č. 1917,1920, 5890, 5891, 5892, naknada za uređenje voda Hrvatskim vodama za objekte u vlasništvu općine, edukacija o razvrstavanju otpada EKO kviz od strane tvrtke GKP Pre-Kom d.o.o., te trošak provjere i ispitivanje plinskih instalacija. Tekuće pomoći unutar općeg proračuna je prijenos sredstava Općini Donji Vidovec za sufinanciranje rada komunalnog redara u iznosu od 5.295,41 eura.
 A100203-OPĆE JAVNE USLUGE-u ovoj aktivnosti utrošeno je 61.552,07 eura tj. 42,14% od plana a obuhvaćeni su rashodi za materijal i energiju, komunalne usluge (odvoz otpada, opskrba vodom, dimnjačarske usluge), računalne usluge, usluge telefona, pošte i prijevoza i usluge banaka i financijske agencije. Za energiju tj. električnu energiju i plin rashod je 22.517,55 eura. Usluge telefona, interneta, pošte i prijevoza rashod je 4.203,66 eura, a u najvećem dijelu ove vrste rashoda trošak se odnosi na usluge pošte za slanje Kotoripskog vjesnika u inozemstvo, slanje preporučenih pošiljaka s povratnicom obveznicima komunalne naknade zbog nepodmirenih obveza, usluge dostave soli za posipanje ceste. Komunalne usluge odnose se na opskrbu vodom, odvoz otpada, zbrinjavanje azbesta i dimnjačarskih usluga u ukupnom iznosu od 11.605,43 eura.
Za računalne usluge utrošeno je 5.465,35 eura za troškove izmjena i dopuna programskih paketa, e-računa, prijave certifikata kod FINE, prijenos podataka Hrvatskim vodama, održavanje sustava registra imovine i izrada strategije upravljanja imovinom, kreiranje uplatnica i opomena za komunalnu naknadu i naknadu za održavanje groblja. Ostale nespomenute usluge odnose se na naknadu poreznoj upravi za prihode od poreza 1% i poreza na nekretnine 5% koja se automatizmom skida sa transakcijskog računa Općine u iznosu od 8.960,95 eura, trošak osiguranja pokretne i nepokretne imovine u vlasništvu Općine te zaposlenika u iznosu od 2.309,05 eura. Članarine za LAG, Hrvatskoj zajednici općina i EGTS-u u ukupnom iznosu od 4.982,80 eura. Financijski rashodi u ovom programu odnose se na bankarske usluge tj. izvršenim transakcijama po transakcijskom računu u banci neovisno dali se radi o uplati, isplati ili prijenosi po računu u ukupnom iznosu od 1.507,28 eura (trenutne naknade prema važećim Općim uvjetima banke za uplatu naknada je 0,16 eura, a isplatu tj. prijenos 0,45 eura). Trošak naknade u 2026. godinu u odnosu na prošlo promatrano razdoblje je veći jer se transakcije proračunskih korisnika, zbog provedbe riznice, odvijaju kroz transakcijski račun općine.
 A100204-FINANCIJSKI RASHODI - realizacija je 19,06%, evidentirana je otplata glavnice i kamate dugoročnog kredita ZABE kako je navedeno u gore priloženim tablicama tablici br. 2 i 3. Usluga banke 34311 rashod je naknade za obradu kreditnog zahtjeva dugoročnog kredita ugovorenog sa HABOR-om za financiranje rekonstrukcije zgrade „Stara škola“.
Zatezna kamata iz poslovnih odnosa odnosi se na kamatu za kašnjenje u plaćanju računa zbog kašnjenja zaprimanja računa u računovodstvo i poteškoća na početku godine kod zaprimanja računa putem e-servisa zbog fiskalizacije. 
 T100201-OPREMA- realizacija nabave opreme je 16,50% od plana tj. utrošeno je 6.896,25 eura a obuhvaća nabavu uredskog stola, dva ormara za registratore i ladičar za prostorije općine u iznosu od 1.735,00 eura, izradu kuhinjskih elemenata koji su ugrađeni u prostorije ribičkog doma „Som“ u iznosu od 3.286,25 eura te je zbog dotrajalosti velike pletene košare koja se nalazi kod ambulante izrađena nova u iznosu od 1.875,00 eura. 

PROGRAM 1003–UPRAVLJANJE IMOVINOM I IMOVINSKO PRAVNI POSLOVI
Polugodišnje izvršenje proračuna ovog programa je 9,08%, a odnosi se na rashode za:
 A100301-PRIČUVA-obuhvaćena su sredstva zajedničke pričuve za poslovnu zgradu Općine i poslovni prostor (FINE) temeljem međuvlasničkog ugovora s poduzećem „Euroland“ te je ukupni trošak 1.931,76 eura tj. 56,82 % od plana za 2026. godinu.
 K100302 KUPNJA NEKRETNINA- u ovom razdoblju nije realizirano.
 T100301-ODRŽAVANJE I UPRAVLJANJE IMOVINOM  U VLASNIŠTVU OPĆINE- u ovom programu rashod je 4.950,27 eura tj. 11,97% od plana za 2026. godinu. Rashod u iznosu od 4.310,27 eura u dijelu ostalih usluga tekućeg i investicijskog održavanja odnose se na servis plinskih trošila u svim objektima u vlasništvu općine, servis i održavanje opreme prema izvršenom ispitivanju zaštite na radu i dobivenom nalogu za uklanjanje nepravilnosti, zbog neugodnih mirisa iz odvoda izvršena je pregled odvoda u novoj poslovnoj zgradi termovizijskom kamerom, prespajanje semafora na pješački semafor i zamjena razbijenog tipkala kod semafora.
Rashod za nabavu nefinancijske imovine u iznosu od 640,00 eura odnosi se na izradu procjembenih elaborata nepokretne imovine tj. za potrebe prodaje putem javnog natječaja k.č. 193 te izrada procjembenog elaborata k.č. 5118 Šiblje dobiveno ½ ošasnom imovinom  za potrebe evidentiranja vrijednosti u registar imovine općine.

PROGRAM 1004-ODRŽAVANJE KOMUNALNE INFRASTRUKTURE
Provedbom ovog programa realizirani su ciljevi održavanja i izgradnja nerazvrstanih cesta i ostalih objekata komunalne infrastrukture. Cilj ovog programa je poboljšanje kvalitete života građana, povećanje sigurnosti i protočnosti prometa, kvalitetnije korištenje javnih površina za sve korisnike te lakši pristup poljoprivrednim parcelama. Polugodišnje izvršenje je 43,13% a realizirano je kako slijedi:
 A100401-TEKUĆE ODRŽAVANJE NERAZVRSTANIH CESTA- u ovom izvještajnom razdoblju izvršenje je 22,57% od plana za 2026. godinu sukladno sklopljenom ugovoru sa tvrtkom Iskopi Cenko za tekuće održavanje cesta tj. čišćenje snijega utrošeno je 6.235,00 eura te 3.470,00 eura za tekuće održavanje poljskih puteva k.č. 1925 Cesta u mjestu, 5792 Grabanica, 5791 Pod strugom, 5825 Potkova u iznosu od 3.470,00 eura.
 A100402-ODRŽAVANJE PROMETNE SIGNALIZACIJE- u ovom izvještajnom razdoblju rashod nije realiziran.
 A100403-UREĐENJE GROBLJA I JAVNIH POVRŠINA- rashod je u iznosu od 167.080,96 eura tj. 79,56% a odnosi se na troškove goriva potrebnog za održavanje javnih površina u iznosu od 1.917,21 euro, troškove tekućeg održavanja groblja tj. tretiranje površina od korova i tekuće održavanje javnih površina tj. košnja kosina na području općine koju je odradila tvrtka Hidrotehnika d.o.o. i Pre Kom u ukupnom iznosu od 4.900,00 eura, troškovi odvoza otpada sa groblja u iznosu od 2.347,25 eura te ugovor o dijelu za raznošenje uplatnica za komunalnu naknadu i naknadu za održavanje groblja u iznosu od 597,20 eura.
Uređenje i sanaciju obale te uređenje okoliša „ Šudrane“ privedena je kraju te je u ovom izvještajnom razdoblju utrošeno 157.180,11 eura, a odnosi se na rashode stručnog nadzora u iznosu od 4.306,25 eura, dvije privremene situacije i okončane situacije za radove na vanjskom uređenju u iznosu od 152.873,86 eura. Ukupni trošak uređenja i sanacije obale te uređenje okoliša „Šudrane“, prema izvođaču radova Hidrotehika d.o.o. i stručnom nadzoru Mena d.o.o. sa rashodom iz 2025. godine kada su započeli radovi, je 313.717,61 eura.
 A100404-TEKUĆE ODRŽAVANJE OPREME-u ovoj aktivnosti planirana su sredstva za nabavu materijala i dijelova kod održavanja opreme i strojeva te za tekuće održavanje opreme i strojeva pa je utrošeno 10.156,62 eura za potrebe servisa kosilica, pila, škara za živicu, traktora i trimera, održavanje lifta u novoj poslovnoj zgradi (mjesečna naknada 41,48 eura) te servis i čišćenje klima u novoj poslovnoj zgradi. 
 A100405-JAVNA RASVJETA- spada trošak električne energije javne rasvjete i tekuće održavanje javne rasvjete te je trošak energija za javnu rasvjetu 5,019,47 eura.
 A100408- IZGRADNJA VODOVODNE MREŽE- u ovoj aktivnosti plan je izgradnja vodovodne mreže u Sajmišnoj ulici i nove stambene zone u ulici A. Stepinca (pri crkvi) te prema izrađenoj projektnoj dokumentaciji za produžetak vodovodne mreže u Sajmišnoj ulici. Plaćena je usluge vođenja investicija Međimurskim vodama sukladno Sporazumu u iznosu od 3,16 eura.
 A100409-IZGRADNJA KANALIZACIJSKE MREŽE- zbog kvara na sustavu odvodnje na tržnici bilo je potrebno strojno ispiranje i čišćenje sustava te je nastao trošak u iznosu od 267,50 eura.
 K100401-SUF. IZGRADNJE KANALIZACIJE- u ovom izvještajnom razdoblju nije bilo realizacije ovog programa.
 K100402- IZGRADNJA PJEŠAČKO-BICIKLISTIČKIH STAZA I PRELAZA- u ovom izvještajnom razdoblju nije realizirano.
 K100403-STROJEVI I OPREMA-za komunalni odjel nabavljen je pletena garnitura za zgradu općine u iznosu od 1.160,00 eura, te dvoje baterijske škare za potrebe održavanja javnih površina u iznosu od 310.95 eura.
 K100404 MODERNIZACIJA JAVNE RASVJETE- u ovom izvještajnom razdoblju program nije realiziran.
 K100406 IZGRADNJA PARKIRALIŠTA- u ovom izvještajnom razdoblju završena je izgradnja parkirališta u Dugoj ulici 14 u iznosu od 82.429,74 eura. Iznos od 4.000,00 eura odnosi se na nadzor nad izgradnjom parkirališta koji je provodila tvrtka VGBD j.d.o.o., te iznos od 78.429.74 eura na izgradnju parkirališta koju je izvršila tvrtka Tegra d.o.o.    
    
PROGRAM 1007-ZAŠTITA OKOLIŠA
Provedba ovog programa vezana je uz poslove zbrinjavanja otpada, provođenje mjera deratizacije i dezinsekcije kako bi se spriječio nastanak i širenja zaraznih bolesti. Cilj ovog programa je osigurati kvalitetnu zaštitu života i zdravlja ljudi kao i zaštitu biljnog i životinjskog svijeta. Polugodišnje izvršenje u odnosu na plan je 17,03% tj. 29.121,50 eura, a realizirano je kako slijedi:
 A100701-GOSPODARENJE OTPADOM- glavni cilj ove aktivnosti je zbrinjavanje komunalnog otpada što je regulirano Ugovorom, o iznosu, rokovima i načinu plaćanja naknade za korištenje odlagališta komunalnog otpada na području Općine Koprivnički Ivanec. Općina Kotoriba obvezala se platiti naknadu za korištenje odlagališta otpada u visini 20% iznosa cijene odlaganja jedne tone miješanog komunalnog otpada određen cjenikom trgovačkog društva „Piškornica“. Naknada se plaća temeljem mjesečnih obračuna te je u ovom izvještajnom razdoblju plaćeno 5.110,90 tj. 22,72% od planiranog.  
 A100703-DERATIZACIJA, DEZINSEKCIJA I ZBRINJAVANJE ŽIVOTINJA - u okviru ove aktivnosti utrošena su sredstva u iznosu od 14.173,10 eura za deratizaciju i dezinsekciju tj. za nadzor nad provođenjem DDD mjera, deratizaciju glodavaca na području općine, suzbijanje komaraca larvicidom tj. kemijskim ili biološkim sredstvima koja uništavaju komarce u stadiju ličinke, prije nego što postanu odrasli leteći kukci. 
Sredstva se također koriste za funkcioniranje skloništa za napuštene životinje te za veterinarske usluge sukladno obvezama propisanim Zakonom, ukupni trošak za obje usluge  u ovom izvještajnom razdoblju je 9.837,50 eura.

PROGRAM 1008-PROSTORNO UREĐENJE I UNAPREĐENJE STANOVANJA
Program obuhvaća aktivnosti vezane uz izradu i donošenje Urbanističkog plana Općine Kotoriba te uz razvoj stanovanja. Cilj ovog programa je odrediti način uporabe zemljišta i njegove izgrađenosti i utvrđujući namjenu pojedinih područja temeljem izrađenog Urbanističkog plana te povećati standard i kvalitetu stanovanja. Polugodišnje izvršenje u odnosu na plan je 32,66 % tj. 54.875,00 eura.
 A100802 PROSTORNI I URBANISTIĆKI PLAN OPĆINE- u ovom programu tvrtka Agrodet d.o.o. izradila je elaborat „Iskaza potrebe za priuštivo stanovanje“ u iznosu od 2.875,00 eura potreban za planiranu provedbu Nacionalnog programa priuštivog stanovanja u sklopu APN-a. Sukladno sklopljenom Ugovoru sa tvrtkom Urbia d.o.o. za urbanizam i arhitekturu iz Čakovca izrađen je prostorni plan uređenja Općine Kotoriba nove generacije te je u ovom izvještajnom razdoblju rashod 13.000,00 eura. Iznos po Ugovoru je 32.500,00 eura sa PDV-om dok je iznos od 19.500,00 eura realiziran u 2025. godini.
 A100803 RAZVOJ STANOVANJA I KOMUNALNE POGODNOSTI-ovim programom rashod je 39.000,00 eura a odnosi se na:
· pomoć kod kupnje rabljenih kuća za potrebe vlastitog stanovanja koja se dodjeljuju prema Odluci Općinskog vijeća Općine Kotoriba. Pravo na dodjelu ovih sredstava ostvarilo je 8 osoba što iznosi 36.000,00 eura. 
· Iznos od 1.000,00 eura (2x500,00 eura) isplaćeno je vlasnicima stambenih jedinica za troškove obnove pročelja fasada, 
· te  (2x1.000,00 eura) u iznosu od 2.000,00 eura za rušenje starih kuća sukladno Odluci.

PROGRAM 1009-RAZVOJ CIVILNOG DRUŠTVA
Polugodišnje izvršenje proračuna ovog programa je 19,29%. Provedbom programa realizirani su planirani ciljevi u proteklom proračunskom razdoblju, a to je sufinanciranje redovne djelatnosti udruga i ustanova s ostalog područja i vjerskih zajednica, te razvoj širokopojasne i rekreacijske infrastrukture, a sve u interesu mještana. U okviru ovog razdjela realizirano je sljedeće:
 A100901 TEKUĆA DONACIJA ZA RAD UDRUGA I USTANOVA- je tekuća donacija Hrvatskom crvenom križu u iznosu od 9.965,07 eura sukladno Zakonu o Hrvatskom Crvenom križu članak 30. te prema Sporazumu o sufinanciranju „Centar prinos u iznosu od 1.652,76 eura za 2026. godinu, što iznosi 11.617,83 eura.
 A100906-PROGRAMI I PROJEKTI UDRUGA IZ OSTALOG PODRUČJA- odobrena sredstva prema Odluci o dodjeli financijskih sredstava za financiranje programa i projekata udruga u 2026. godini u iznosu od 16.000,00 eura.

	Tablica br.7
	ODOBRENA SREDSTVA

	VETERANI DOMOVINSKOG RATA
	                           2.000,00 € 

	LD JAREBICA
	                           4.000,00 € 

	DRUŠTVO ŽENA
	                           2.000,00 € 

	DRUŠTVO NAŠA DJECA
	                           1.000,00 € 

	UDRUGA UMIROVLJENIKA
	                           3.000,00 € 

	MALE ŽIVOTINJE LASTAVICA
	                               600,00 € 

	MEĐIMURSKI SLATKIŠ
	                               500,00 € 

	UDRUGA SINDROM DOWN
	                               400,00 € 

	UDRUGA SLJEPIH MŽ
	                               150,00 € 

	DRUŠTVO S TJ. INVALIDITETOM
	                               150,00 € 

	DRUŠTVO POTROŠAĆA MEĐIMURJA
	                               200,00 € 

	ODRED IZVIĐAČA  SIRIUS
	                           2.000,00 € 

	
	                         16.000,00 € 



 A100908 PROGRAM ZAŠTITE DIVLJAČI - u ovom izvještajnom razdoblju program nije realiziran.
 A100909 TEKUĆA DONACIJA VJERSKIM ZAJEDNICAMA - u ovom izvještajnom razdoblju program nije realiziran.
 K100902 SPORTSKO-REKREACIJSKA INFRASTRUKTURA - u ovom izvještajnom razdoblju program nije realiziran.
 T100901 UREĐENJE CRKVE I ŽUPNOG DVORA - u ovom izvještajnom razdoblju program nije realiziran.

PROGRAM 1010-ORGANIZACIJE I PROVOĐENJE ZAŠTITE I SPAŠAVANJA
U okviru ovog programa realizirane su aktivnosti provođenja zaštite i spašavanja od požara, spašavanje s nepristupačnih terena i po teškim vremenskim prilikama, program zaštite od divljači te zaštita i spašavanja ljudi, životinja i materijalnih dobara. Cilj programa je osigurati sigurnost i zaštitu građana. Izvršenje je 59.202,40 eura tj. 85,55%. u odnosu na plan za 2026. godinu. 
 A101001-DVD KOTORIBA - sukladno Zakonu o vatrogastvu i Zakonu o zaštiti od požara vatrogasna djelatnost se sastoji od sudjelovanja u provedbi preventivnih mjera zaštite od požara i eksplozija, gašenje požara i spašavanje ljudi i imovine ugroženih požarom i eksplozijom, pružanje tehničke pomoći u nezgodama i opasnim situacijama te obavljanje i drugih poslova u ekološkim nesrećama. Prema Zakonu o vatrogastvu i podzakonskim aktima Općina Kotoriba je iz proračunske osnovice dužna izdvojiti 3,8% sredstava sukladno Članku 111. točki 3, stavak 1. za financiranje poslova vatrogastva u iznosu od 54.100,00 eura. Vatrogastvo je promovirano kroz vatrogasna natjecanja, suradnju s predškolskim i osnovnoškolskim ustanovama te održavanjem vježbi. 
Potpisanim Sporazumom iz 2024. godine između Općine Kotoriba i Vatrogasne zajednice Međimurske županije na neograničeno vrijeme regulirano je da Općina Kotoriba financira za DVD Kotoribau vođenje poslovnih knjiga, izradu polugodišnjih i godišnjih izvještaja, usluge platnog prometa, isplate drugih dohodaka i putnih naloga po potrebi i sve druge radnje vezano uz financije i vođenje istog. Naknada se naplaćuje tromjesečno u iznosu od 125,07 eura te je u ovom izvještajnom razdoblju rashod Općine 250,14 eura.
 A101002-JAVNA VATROGASNA POSTROJBA GRADA - prema Sporazumu o obavljanju vatrogasne djelatnosti sa JVP grada Čakovca doznačena su sredstva kao tekuće pomoći u iznosu od 3.525,60 eura. Općina je s JVP Čakovec sklopila Ugovor o korištenju usluge dojave požara u vatrogasno operativno dežurstvo te mjesečno plaća iznos od 121,11 eura tj. polugodišnji rashod je 726,66 eura. 
 A101004-CIVILNA ZAŠTITA- u ovoj aktivnosti pod ostale intelektualne usluge plaća se savjetodavna usluga civilne zaštite te je mjesečna obveza 100,00 eura, što u ovom izvještajnom razdoblju iznosi 600,00 eura.
 A101005 GORSKA SLUŽBA SPAŠAVANJA u ovom izvještajnom razdoblju rashod nije realiziran.

PROGRAM 1011-OSNOVNOŠKOLSKO OBRAZOVANJE
Realizacija ovog programa u polugodišnjem izvještajnom razdoblju je 51,67%. 
Odlukom Načelnika o dodjeli sredstava Osnovnoj školi Jože Horvata Kotoriba dana je tekuća donacija prema Zahtjevu u iznosu od 10.000,00 eura za sufinanciranje sportskih aktivnosti, nabavu higijenskih potrepština i nastavnog materijala. 
Prema sklopljenom Ugovoru sa Obrtničkom komorom Međimurske županije sufinanciraju se stipendije učenicima deficitarnih obrtničkih zanimanja sa područja Općine Kotoriba u iznosu od 40,00 eura mjesečno za deset mjeseci u školskoj godini (09/2025-06/2026) što sveukupno iznosi 2.400,00 eura, a Ugovor je sklopljen 20.04.2026. godine.

PROGRAM 1012-VISOKO  SREDNJOŠKOLSKO OBRAZOVANJE
Temelju Odluke od 18.02.2026. godine o dodjeli pomoći redovnim studentima s područja Općine Kotoriba za akademsku godinu 2025/2026 i na osnovi Javnog poziva pravo na pomoć steklo je svih 16 studenata koji su se javili te je isplaćeno 10.100,00 eura. Devet studenata ostvarilo prava na pomoć u iznosu od 500,00 eura dok je sedmero ostvarilo pravo na pomoć u iznosu od 800,00 eura. Pomoći se dodjeljuju za studijske programe u zemlji i inozemstvu. U odnosu na prošlu 2025. godinu kad je pravo steklo 12 studenata te je isplaćeno 8.100,00 eura.

PROGRAM 1013- POTICANJE RAZVOJA TURIZMA
U okviru ovog programa organizirane su turističke manifestacije i to „Dani šibe i ribe“ i „ Fašenk“, proslava 1. Maja, Križni put mladih, obilježavanje 166 godina željeznice u Kotoribi, te se još rashod odnosi na tekuće donacije Lag-u prema projektima i potpisanim ugovorima, a ukupni rashod je 35.018,81 eura tj. 37,53% od plana za 2026. godinu. 
 A101301 ORGANIZACIJA „DANA ŠIBE I RIBE“ I OSTALE MANIFESTACIJE- cilj programa manifestacije „Dana šibe i ribe“ je promocija izrade predmeta od vrbove šibe, povezivanje kulturno-ugostiteljsko-tradicijskih programa i prezentiranje širokoj javnosti, te poboljšanje kvalitete življenja.  
Za samu organizaciju i provedbu manifestacija bilo je potrebno angažirati i uključiti medije za promociju te je utrošeno 356,25 eura za postavljanje 2 jumbo plakata i uslugu oglašavanja. Pod najamnine rashod je u iznosu od 2.881,25 eura a odnosi se na: najam pozornice prilikom održavana manifestacije „Fašenk“ u iznosu od 300,00 eura, najam štandova za izlagače manifestacije „Dani Šibe i Ribe“ u iznosu od 93.75 eura, najam prostora za jambo plakate u iznosu od 750,00 eura, najam turističkog vlakića u iznosu od 1.237,50 eura, najam wc kabina za Križni put mladih u iznosi od 300,00 eura.
Za ugovor o dijelu u ovom izvještajnom razdoblju isplaćeno je 149,31 eura vođenje manifestacija „Fašenk“. Rashod za tiskarske usluge odnosi se na tisak jambo plakata za oglašavanja manifestacije „Dani šibe i ribe“ u iznosu od 250,00 eura.
U suradnji sa obrtom Mega sound iz Virovitice odrađena je organizacija „Dani šibe i ribe“ sukladno narudžbenici u iznosu od 8.275,00 eura i odnosi se na najam pozornice, razglasa, pivskih garnitura, binska rasvjeta sa efektima, tehničar, tonac i lihtman, trošak najma wc kabina i zaštitarska tvrtka.
Pod rashod reprezentacije u iznosu od 7.482,86 eura i odnosi se na okrijepu prilikom manifestacije „Fašenk“, proslavu 1. Maja, okrjepe za goste koji su nastupali na manifestaciji „Dani šibe i ribe“, okrjepa za hodočasnike Župi Kotoriba 22.03.2026., obilježavanje 166 godina željeznice u Kotoribi. 
 U ostalim nespomenutim rashodima poslovanja evidentirani su rashodi koji drugačije nisu mogli biti evidentirani u iznosu od 9.344,78 eura, a odnosi se dijelom na obilježavanje 166 željeznice u Kotoribi za što je bilo potrebno pribaviti poklone za goste, natpisnu ploču, personalizirane daske s gravurom, ozvučenje i razglas, knjigu dojmova i ostale potrepštine za ukrašavanje događaja. U ovoj vrsti nespomenutih rashoda evidentirani su još rashodi za potrebe manifestacije „Dana šibe i ribe“ tj.  riba za bazen, riba koja su se dijelile udrugama za potrebe tradicionalnog druženja subotom, nabavu pribora za jelo, cvijeće i tegle za ukrašavanje manifestacije, kovanice za izradu kovanica sa motivima Kotoribe, trošak HŽ vlak za prijevoz posjetitelja.
 K101301 RAZVOJ TURIZMA NA PODRUČJU OPĆINE KOTORIBA- sukladno Ugovoru o suradnji sa Lag-om na projektima „Zlatarske avanture“ i Gastronomical heritage in the Mura region rashod je prema pristiglim zahtjevima 6.279,36 eura.

PROGRAM 1014- ZAŠTITA, OČUVANJE I UNAPREĐENJE ZDRAVLJA
Ovim program nastoje se poboljšati uvjeti zdravstvene zaštite. Cilj je poboljšati i unaprijediti usluge i aktivnosti za očuvanje i unapređenje zdravlja kod svih dobnih skupina. Realizacija je 31,36 % tj. 2.728,51 euro, a realizirano je sljedeće:
 A101401-ZDRAVSTVENA ZAŠTITA- su sredstva za provođenje nadstandardne usluge laboratorijskih pretraga vađenja krvi zato što zdravstvenu uslugu više ne obavlja Županijska bolnica Čakovec, već je isto povjereno fizičkoj osobi kojoj se usluga vađenja podmiruje prema ugovoru o djelu tj. ostale intelektualne usluge u iznosu od 2.687,52 eura te trošak ostalih nespomenutih rashoda za nabavu sanitetskog materijala koji je potreban za rad prilikom vađenja krvi u iznosu od 40,99 eura. 

PROGRAM 1015-RAZVOJ SPORTA I REKREACIJE
 A101510 PROGRAMI I PROJEKTI UDRUGA U SPORTU - odobrena sredstva prema Odluci o dodjeli financijskih sredstava za financiranje programa i projekata sportskih udruga u 2026. godini s ciljem poboljšanje tjelesne aktivnosti kod djece i odraslih.

	Tablica br.8

	ODOBRENA SREDSTVA

	KK KOTORIBA
	                         13.000,00 € 

	NK GRANIČAR
	                         77.000,00 € 

	ŠRD SOM
	                         12.000,00 € 

	STK KOS 
	                           4.000,00 € 

	ŠRD ŽUŽIČKA
	                           6.000,00 € 

	MNK KLUB 75
	                           3.000,00 € 

	MOTO KLUB RIBA
	                           1.000,00 € 

	TK KOTORIPSKI BEGAČI
	                           5.500,00 € 

	MOTO NAUTIČKI KLUB MURA
	                           3.000,00 € 

	
	                      124.500,00 € 



PROGRAM 1016-PROMOCIJE KULTURE 
A101601 PROGRAMI I PROJEKTI UDRUGA U KULTURI- Sukladno sklopljenim Ugovorima sa udrugama evidentirani su iznosi kao rashodi sukladno novom Pravilniku o proračunskom računovodstvu i računskom planu NN158/2023  te su evidentirana odobrena sredstva za sufinanciranje ili financiranje  projekata i programa udruga koje djeluju na području kulture KUD Kotoriba, Limena glazba Općine Kotoriba i Mažoretkinje Kotoriba.

	Tablica br.9
	ODOBRENA SREDSTVA

	MAŽORETKINJE KOTORIBA
	                           6.000,00 € 

	KUD KOTORIBA
	                           6.000,00 € 

	LIMENA GLAZBA
	                           9.000,00 € 

	
	                         21.000,00 € 



 K101601 REKONSTRUKCIJA STARE ZGRADE ŠKOLE U KULTURNI CENTAR- u ovom polugodišnjem promatranom razdoblju rashod za radove na rekonstrukciji zgrade i ostali rashodi u sklopu projekta su 1.015.286,31 eura. 
Rashod u dijelu intelektualne i osobne usluge odnose se na izradu potrebne strategije zelene urbane obnove te je rashod 6.875,00 eura, a strategiju je izradilo obrt za strat za stručne, znanstvene i tehničke djelatnosti Vitar u krmu iz Primoštena. 
Ostali nespomenuti rashodi u iznosu od 7.214,20 eura odnose se na izvedbu vodovodnog i kanalizacijskog priključka te stavljanje izvan funkcije plinski priključak.
Rashod za rekonstrukciju zgrade, a obuhvaća stručni nadzor koji obavlja tvrtka Mena d.o.o., usluge koordinatora II koje obavlja tvrtka Hera consukting i osam privremenih situacija izvođača radova koje obavlja tvrtka Divi construction d.o.o. u iznosu od 1.001.197,11 eura.

PROGRAM 1017-SOCIJALNE SKRBI
 A101701 POMOĆ OBITELJIMA I KUĆANSTVIMA – rashod u ovom programu ovog izvještajnog razdoblja je 22.764,03 eura tj. 35,57% od plana za 2026. godinu.
Pomoć je dana umirovljenicima čija mirovina ne prelazi 500,00 eura mjesečno, te bolesnim i socijalno ugroženim osobama osigurani su Uskrsni poklon paketi u iznosu od 50,00 eura te je rashod 13.725,00 eura tj. pravo iskoristilo 286 mještana. Sukladno Odlukom Načelnika na prijedlog Socijalnog vijeća podijeljena je jedna jednokratna pomoć obitelji sa teškim imovinskim stanjem u iznosu od 660,00 eura, 
Kroz ostale naknade iz proračuna u novcu Općina Kotoriba zajedno sa Županijom Međimurskom sufinancira pomagača djetetu s teškoćama u razvoju koji je korisnik usluge smještaja u dječjem vrtiću. Sufinanciranje pomagača djetetu s teškoćama u razvoju podmiruje se SAVEZU UDRUGA PRVI KORAK u mjesečnim iznosima te je isplaćeno 3.859,03 eura. Cilj ovog programa je pružanje pomoć socijalno ugroženim osobama i djeci s teškoćama u razvoju predškolske dobi. U ovom programu isplaćene su pomoći Odlukom načelnika temeljem zaprimljenih zahtjeva bolesnika, roditelja oboljelog djeteta, supružnika oboljelog za troškove liječenja u iznosu od 4.200,00 eura. 
Ostale naknade iz proračuna u novcu odnosi se na isplatu nagrada najboljim maskama Kotoripskog fašena temeljem Odluke načelnika o dodjeli sredstava u ukupnom iznosu 320,00 eura.



                                                                   GLAVA 00201 PRORAČUNSKI KORISNICI

Općina Kotoriba u svojoj nadležnosti ima dva proračunska korisnika te je do 30.06.2026. godine izvršila prijenos sredstava PK za financiranje rashoda poslovanja. Ukupni rashod općine prema proračunskim korisnicima je 256.861,96 eura te je taj iznos eliminiran radi duplog prikazivanja.
Dječji vrtić Kotoriba :143.888,80 eura,
Knjižnica i čitaonica Kotoriba: 112.973,16 eura.

0020101 DV KOTORIBA
PROGRAM 1018 DJEČJI VRTIĆ KOTORIBA
Ukupni rashodi poslovanja Dječjeg vrtića Kotoriba u polugodišnjem izvještajnom razdoblju su 177.008,54 eura, dok su ukupni prihodi 178.504,98 eura od čega je iznos od 143.888,80 eura prihodovano iz nadležnog proračuna tj. općine kroz sufinanciranje 80% cijene smještaja djece u dječjem vrtiću. Preneseni višak iz prethodnih godina je 1,41 euro stoga rezultat poslovanja na dan 30.06.2026. je proračunski višak 1.497,85 eura.
 
0020102  KNJIŽNICA I ČITAONICA        
PROGRAM 1019 KNJIŽNICA I ČITAONICA KOTORIBA
Ukupni rashodi poslovanja Knjižnice i čitaonice Kotoriba su 119.700,23 eura, prihodi su 122.898,21 eura od čega je prihod iz nadležnog proračuna 112.973,16 eura. Preneseni manjak iz prethodne godine je 698,86 eura stoga rezultat poslovanja na dan 30.06.2026. je proračunski višak 2.499,12 eura.

Proračunski korisnicu su svoje transakcijske račune zatvorili zbog prelaska poslovanja putem riznice te sredstva na računu su prebačena na račun općine ali se evidentiraju, vode i troše za njihove potrebe kao i sav ostali njihov financijski prihod.  

Stanje novčanih sredstva na transakcijskom računu općine na dana 30.06.2025. je 861.438,33 eura.

